เปิดดูร้านจากวงใน ได้มาทานแล้วประทับใจ บรรยากาศร้านร่มรื่นดีมากๆ ต้นไม้เยอะ มีน้ำตกไหลผ่าน นั่งทานไปชมวิวดอยหลวงเชียงดาว ด้านหลังมีทุ่งนา 

ส่วนรสชาติอาหาร ถือว่าอร่อย วันนี้สั่ง ปลาทับทิมทอดสมุนไพร คือสมุนไพรมาแบบจัดเต็มมาก ชอบๆ ปลาก็แล่มาให้เลยทอดกรอบๆ อร่อยดี อีกจานเป็นแกงคั่วหอยขม สั่งเขาเอาแบบไม่หวาน เพราะอ่านรีวิวของวงในบอกว่าหวานไปนิด เลยได้รู้ก่อน ได้ทานแล้วชอบเลย เผ็ดอร่อยกำลังดี

บริการก็ดีใช้ได้ มีคนคอยมาถามมาดูว่าได้อาหารครบไหม เอาอะไรเพิ่มหรือเปล่า

ถ้ามีโอกาสจะกลับมาอีกค่ะ